Skeifudagurinn á Mið-Fossum á sumardaginn fyrsta Hestamannafélagið Grani á Hvanneyri heldur Skeifudaginn í Hestamiðstöð LbhÍ að Mið-fossum í Borgarfirði á sumardaginn fyrsta . Það er nemendur í hrossarækt III á búfræðibraut skólans og stjórn Grana sem sjá um dagskrána auk þess að sýna afrakstur vetrarstarfsins . Tíu nemendur hafa í vetur fengið kennslu frá Sigvalda Lárusi Guðmundssyni og Heimi Gunnarssyni í reiðmennsku og frumtamningu og verður þeim nemanda sem best hefur staðið sig í náminu veitt Morgunblaðsskeifan því til staðfestingar . Keppt verður um Gunnarsbikarinn , sem gefinn er af Bændasamtökum Íslands til minningar um Gunnar Bjarnason , fyrrum kennara á Hvanneyri og hrossaræktarráðunautar . Þá verða 14 nemendur útskrifaðir úr Reiðmanninum , sem er nám í hestamennsku á vegum LbhÍ . Þeir nemendur keppa um Reynisbikarinn sem gefinn er af fjölskyldu Reynis Aðalsteinssonar kennara og upphafsmanns hins vinsæla Reiðmannsnáms . Þá er einnig veitt verðlaun fyrir ásetu og keppt um Eiðfaxabikarinn . Að lokinni dagskrá á Mið-Fossum verður kaffisala í Ásgarði á Hvanneyri . Þá verður einnig hægt að kaupa miða í happdrætti Grana , bæði á Mið-fossum og í Ásgarði , þar sem álitlegir folatollar eru í verðlaun . Þar er úrval góðra hesta , eins og Víðir frá Prestbakka , Nökkvi frá Syðra-Skörðugili , Abel frá Eskiholti , Hákon frá Ragnheiðarstöðum , Blær frá Miðsitju , Þröstur frá Hvammi , Laxnes frá Lambanesi ásamt mörgum öðrum frábærum hestum . Dregið verður um vinninga í Ásgarði í lok dagsins . Skeifudagurinn var fyrst haldin hátíðlegur á þessum degi árið 1956 og er jafnan mjög vel sóttur . Eins og áður sagði hefst dagskrá kl 13 og eru allir velkomnir . Kaffihlaðborðið í mötuneyti LbhÍ í Ásgarði á Hvanneyri byrjar klukkan 15 en þar er aðgangseyrir 800 krónur .